Diari Oficial de la Generalitat Valenciana


Sumari del DOGV 3531, del 05-07-1999 (1999/6244)

ORDRE de 29 de juny de 1999, de la Conselleria d'Agricultura, Pesca i Alimentació, per la qual es modifica l'Ordre de 4 de juny, per la qual s'estableixen ajudes a les agrupacions de ramaders per al transport de cereal-pinso i farratge deshidratat destinat a l'alimentació de la ramaderia extensiva en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6244


Data del document
:   29-06-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * transport de mercaderies
    * cereal
    * ajuda a l'agricultura
    * suport econòmic
    * ramat
    * agrupació de productors agraris

ORDRE de 29 de juny de 1999, de la Conselleria d'Agricultura, Pesca i Alimentació, per la qual es modifica l'Ordre de 4 de juny, per la qual s'estableixen ajudes a les agrupacions de ramaders per al transport de cereal-pinso i farratge deshidratat destinat a l'alimentació de la ramaderia extensiva en la Comunitat Valenciana. [1999/M6244]
  
L'Ordre de 4 de juny de 1999, de la Conselleria d'Agricultura, Pesca i Alimentació, per la qual s'estableixen ajudes a les agrupacions de ramaders per al transport de cereal-pinso i farratge deshidratat destinat a l'alimentació de la ramaderia extensiva en la Comunitat Valenciana, estableix ajudes al transport de cereal-pinso i de farratge deshidratat procedent d'altres comunitats autònomes i destinats a la cabanya ramadera extensiva de la Comunitat Valenciana.
  
El Ministeri d'Agricultura, Pesca i Alimentació, mitjançant l'Ordre de 24 de juny de 1999, procedeix a la modificació de l'article 3 de l'Ordre de 28 de maig de 1999, i fixa el termini màxim per a realitzar l'operació de transport de cereal-pinso fins al 10 de juliol.
  
Com a conseqüència d'aquesta circumstància, és necessari procedir a la modificació de l'Ordre de 4 de juny de 1999, de la Conselleria d'Agricultura, Pesca i Alimentació.
  
Per això, en virtut de les facultats que m'atribueix l'article 35 de la Llei de Govern Valencià,
  
ORDENE
  
Article 1
  
Se substitueix el paràgraf primer de l'article 4 de l'Ordre de 4 de juny de 1999, de la Conselleria d'Agricultura, Pesca i Alimentació, per la qual s'estableixen ajudes a les agrupacions de ramaders per al transport de cereal-pinso i farratge deshidratat destinat a l'alimentació de la ramaderia extensiva en la Comunitat Valenciana, pel text següent:
  
«1. Les agrupacions de ramaders presentaran sol·licituds en la Conselleria d'Agricultura, Pesca i Alimentació, fins al dia 8 de juliol de 1999, per al transport de cereal-pinso, i fins al 13 de setembre de 1999, per al trasllat de farratge deshidratat, mitjançant impresos que seran facilitats en les oficines de la Conselleria.»
  
Article 2
  
Se substitueix el paràgraf tercer de l'article 4 de l'Ordre de 4 de juny de 1999, pel text següent:
  
«3. El termini màxim per a realitzar l'operació de trasllat de cereal-pinso serà el 10 de juliol de 1999 i per al farratge deshidratat, el 20 de setembre de 1999.»
  
DISPOSICIÓ FINAL
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 29 de juny de 1999
  
El conseller d'Agricultura, Pesca i Alimentació,